Lav et referat af nedenstående tekst:

Tekst:
Den monsterstore borerig kan de næste par måneder godt blive et vartegn for Hirtshals. Riggens tre ben rager 150 meter op i luften. Det er tre gange højere end Rundetårn! Aftalen med Mærsk Drilling kan også blive en milepæl for Hirtshals Havn. Måske begyndelsen på et helt erhvervseventyr. - Vi er meget stolte over, at Mærsk Drilling viser os tillid. Hvis vi består eksamen er fremtidsmulighederne enorme, siger Hirtshals Havns bestyrelsesformand, Anker Laden-Andersen, til TV2/NORD. Hirtshals Havn overvejer nu stærkt at bruge 20 millioner kroner på at uddybe havnebassinet og forbedre havnens faciliteter i jagten på endnu flere borerigge, der vil kaste en masse ny arbejdspladser af sig. - Alt i alt vil 800 mand få arbejde på riggen. Op imod 300 vil blive nordjyder, der arbejder hos underleverandører i både Hirtshals og Frederikshavn, siger projektleder Peter Krogh Nielsen fra det fynske værft Fayard, der har fået ordren med den omfattende ombygning af boreriggen. MEGET MERE I TV2/NORD FREDAG KL. 19.30.

Referat:
Omkring 800 mand vil komme til at arbejde med ombygningen af den borerig, Mærsk Guardian, der ankom til Hirtshals i morges. I Hirtshals Havn er man jublende lykkelige for at ordren er landet her. Nu skal endnu flere borerigge lokkes til byen. Forventningerne er enorme.